ઈ - કોમર્સ કંપની એમેઝોન ભારતમાં સૌથી વધારે નોકરીઓ લઈને આવી રહી છે . એમેઝોન વેબસાઈટ અનુસાર કંપની ચીનમાં જેટલી નોકરી લઈને આવી રહી છે , તેના કરતા પણ વધારે નોકરી તે ભારતમાં લઈને આવી રહી છે . ટેક્નોલોજીમાં બિઝનેસ અને ભૂમિકા અંગે તેઓ 1300 નોકરીઓ લઈને આવી રહી છે જયારે એમેઝોન ચીનમાં 467 નોકરીઓ , જાપાનમાં 381 નોકરીઓ , ઑસ્ટ્રેલિયામાં 250 અને સિંગાપોરમાં 174 નોકરીઓ લઈને આવી રહી છે . કંપની અનુસાર , આ નોકરીઓ કવોલિટી ચેક , વેબ ડેવલોપમેન્ટ , પ્રોડક્ટ મેનેજમેન્ટ , સોફ્ટવેર ડેવલોપમેન્ટ , ઓપરેશન , સ્ટુડિયો એન્ડ ફોટોગ્રાફી , મશીન લર્નિંગ , સપ્લાય ચેન , કન્ટેન્ટ ડેવલોપમેન્ટ જેવા ફિલ્ડમાં નોકરીઓ છે . રિપોર્ટ અનુસાર કંપનીએ વર્ષ 2018 અંત સુધીમાં ભારતમાં 60,000 લોકોને સીધી નોકરીઓ આપી છે . આ નોકરીઓના સ્થાન વિશે જેટલી જાણકારી મળી છે તેના અનુસાર વધારે નોકરીઓ બેંગ્લોર , હૈદરાબાદ અને ચેન્નાઈમાં છે . Amazonના માલિકથી છૂટાછેડા લઈને મેકેંજી બની વિશ્વની સૌથી અમીર મહિલા આ નોકરીઓ માટે હાયરિંગ ક્યારે થશે તેના વિશે કોઈ પણ માહિતી નથી મળી શકી . એમેઝોન પ્રવક્તા અનુસાર ભારતમાં પ્રતિભાની કોઈ જ ખોટ નથી , એટલા માટે ભારત એમેઝોન માટે એક મજબૂત સ્થાન છે . આપને જણાવી દઈએ કે હાલમાં જ ભારત સરકાર ઘ્વારા જાહેર કરવામાં આવેલી એફડીઆઈ નીતિઓને આધારે અમેઝોને ભારતમાં વેપાર કરવા માટે ઘણા બદલાવ કર્યા છે .